CELEX: 62009CN0438
Language: el
Date: 2009-11-09 00:00:00
Title: Υπόθεση C-438/09: Αίτηση για την έκδοση προδικαστικής αποφάσεως, την οποία υπέβαλε το Naczelny Sąd Administracyjny (Πολωνία) στις 9 Νοεμβρίου 2009 — Bogusław Juliusz Dankowski κατά Dyrektor Izby Skarbowej w Łodzi

13.2.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 37/2
            
         Αίτηση για την έκδοση προδικαστικής αποφάσεως, την οποία υπέβαλε το Naczelny Sąd Administracyjny (Πολωνία) στις 9 Νοεμβρίου 2009 — Bogusław Juliusz Dankowski κατά Dyrektor Izby Skarbowej w Łodzi
   (Υπόθεση C-438/09)
   2010/C 37/02
   Γλώσσα διαδικασίας: η πολωνική
   
      Αιτούν δικαστήριο
   
   Naczelny Sąd Administracyjny
   
      Διάδικοι στην υπόθεση της κύριας δίκης
   
   
      Προσφεύγων: Bogusław Juliusz Dankowski
   
      Καθού: Dyrektor Izby Skarbowej w Łodzi
   
      Προδικαστικά ερωτήματα
   
   
               1)
            
            
               Αντίκεινται προς βασικές αρχές του κοινού συστήματος φόρου προστιθέμενης αξίας και ειδικότερα προς το άρθρο 17, παράγραφος 6, της έκτης οδηγίας 77/388/ΕΟΚ (1) του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών, οι νομοθετικές διατάξεις κράτους μέλους, σύμφωνα με τις οποίες ο φορολογούμενος δεν δικαιούται να εκπίπτει τον φόρο εισροών, ο οποίος προκύπτει από τιμολόγιο ΦΠΑ που έχει εκδοθεί από επιχειρηματία, ο οποίος δεν έχει εγγραφεί στα μητρώα ΦΠΑ ως υποκείμενος στον ΦΠΑ;
            
         
               2)
            
            
               Έχει σημασία για την απάντηση στο πρώτο ερώτημα ότι
               
                           α)
                        
                        
                           δεν αμφισβητείται ότι οι πράξεις τις οποίες αφορά το τιμολόγιο ΦΠΑ υπόκεινται σε ΦΠΑ και πράγματι έχουν τελεστεί,
                        
                     
                           β)
                        
                        
                           το τιμολόγιο περιείχε όλα τα στοιχεία που απαιτούνται σύμφωνα με το κοινοτικό δίκαιο,
                        
                     
                           γ)
                        
                        
                           ο περιορισμός του δικαιώματος του φορολογουμένου να εκπίπτει από τον ΦΠΑ εισροών, ο οποίος προκύπτει από τιμολόγιο που έχει εκδοθεί από επιχειρηματία, ο οποίος δεν έχει εγγραφεί στα μητρώα ΦΠΑ ως υποκείμενος στον ΦΠΑ, ίσχυε στο εθνικό δίκαιο ήδη πριν από την προσχώρηση της Δημοκρατίας της Πολωνίας στην Κοινότητα;
                        
                     
         
               3)
            
            
               Εξαρτάται η απάντηση στο πρώτο ερώτημα από τη συνδρομή πρόσθετων προϋποθέσεων (π.χ. από την απόδειξη της καλής πίστεως του φορολογουμένου);
            
         
      (1)  Έκτη οδηγία 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001, σ. 49).